TWAMBO TWA BIBELE 



CHANDANO CHA 1. 

KUBUMBWA KWA BINTU BIONSE. 

Gen. 1 & 2. 

Inshi ezhi nji bantu ba shiti ninshi inkando imbotu 
oya ka bumbwa kwa Leza ku makanchilo. Muntu na 
ya bu enda wa bona bintu binjibinji bibotu. Inshi 
yonse ya ka bumbwa Leza, ya bambwa nguwena 
usunu. Bwizu o masamo o malangalanga o michelo o 
bintu bimwi ngu bi meneka Leza. Odimwi nguwena 
iigu pony a banyama o bantu bonse. bintu bia ka 
chitwa kwa Leza ta bidi ano pele ; ku bidi o kwi zeulu. 
Twa langa kwizeulu munza tu la bona izuba ; mashiku 
tu la bona mwezhi, intongwezhi. Twa bona bintu 
bedia okoya mbishonto, anokuti mbikando chinichini. 
Intongwezhi shimwi shi la bazha inshi ku bukando. 
No bintu biebi bionse bi vwa kwi ? 

Odimwi kwa bonwa mashi manjimanji, a mishobo 
inji, a mabala anji, a shianza shinji. Sa ba vwa kwi 
bantu babo ? 

Bantu ba te zhi Leza ta be zhi bintu na bi vwa 
kwi. Obamwi ba telaika ati, ku bidi awa dionse; 

obamwi ba la ainb'ati, bia ka shika budio. Uswe, a 
tu lumbe Leza owa tu shimwina kukanka kwabio. 
Twambo totu twa tu yana mu Bibele, ibuka odia ka 
ngwalwa ku bantu ba Leza oba ka lazhiwa. Bibele 
ngu mumoni wa mashi onse ; kudi kw r ete cholwe ku 
bantu ba bala, abalo ba tambula twambo twadio mu 
miozo yabo. 

Inzho, kambo katanzhi ka Bibele nku kaka : " Ku 
kukanka Leza wa ka chita izeulu, inshi." Leza wa 
ka shi chita kwizwi diakwe : wa ka amba budio, sha 
budika shonse. Leza u ina uka mana midimo yonse 
kwizuba diomwi : wa ka mana inshiku shidi chisa- 
mbomwi. 

Bushiku bwa lutanzhi Leza wa ka amb'ati : 
" Mumoni nobeb." Inzho-inzho wa budika mumoni: 
Leza wa bona mumoni kuti udi luleme. Leza wa ka 
andanya mumoni o mushinze ; wa banda mumoni 
izhina dia munza; wa banda mushinze izhina dia 
mashiku. 

Bushiku bwabili Leza wa ka lazha, a budika 
menzhi kwizeulu. Menzhi azo tu la amba, ngu 
makumbi. In shi ya ka vhumbwa menzhi : ka kwina 
busena buzumo. 

Bushiku bwatatu Leza wa ka lazha, ati : " Menzhi 
adi kunshi a bungane antomwi ku busena bomwi, ku 
zize ivhu izumo." Ngonao, menzhi a ke enda ku 
busena bwab. Leza wa banda muzumo izhina dia 
inshi; kubungana kwa menzhi wa ku banda izhina 
dia luatele. Odimwi wa amba Leza, ati : " Inshi ne 
meneke bwizu o shihuna o masamo a mikumo- 
mikumo." Bintu biebi bionse bia ke za bobo, bubona 
bwa ka zanda Leza. 

Bushiku bwane wa ka chita Leza mimoni mikando 
yobili idi kwizeulu ; umwi u la monika munza, — ■ 

ndizuba ; umwi u la monika mashiku, — ngu mwezhi. 
Odimwi Leza wa bumba intongwezhi, wa shi bika ku 
masena ash 6. 

Bushiku bwasano wa ka chita Leza inswi inkando, 
inshonto, o shibumbwa shonse shidi mu menzhi o 
mazune onse a uluka a mikumo-mikumo. Wa ka 
amba Leza, ati: "Na mu zhale chinichini, i zule 
milonga o luatele inswi ; mwizule mazune mwizeulu." 

Bushiku bwa chisambomwi wa ka chita Leza 
banyama ba mikumo-mikumo, ingombe, Impongo, 
Imbelele, o banyama oba mu kasaka. Inzho, wa ka 
amba Leza, ati : " A tu chite muntu u tu kozha." 

Izhina dia muntu wa lutanzhi ngu Adama. Leza 
wa ka buraba luseba lwakwe kwivhu; wa mu fula 
mwinangu moza wa bumi. Wa amb'ati: "Kwina 
bubotu kuti muntu a kale iche; nda mu chitila 
mulongwakwe u kozhana 'ze." Inzho, Leza wa oneka 
Adama chinichini, wa kusha luvwabuti ku luseba 
lwakwe, wa bwezha buzane ku bwa vhwa. Leza wa 
bumba mukaintu o luvwabuti, wa mu letela Adama. 
Walo wa amb'ati: "Wezu nchi chifua cha shifua 
shangu ; mbuzane bwa mazane angu ; u la bandwa 
izhina dia mukazhi ukuti wa ka vhwa ku mulombwana." 
Nku kambo kako Leza wa ka bika lutwalo lubotu, ati : 
"Mulombwana a leke ushe o baina, a fune mwinakwe, 
ba be buzane bomwi pele." 

Adama o Eva ka be enda chintanda; ka ba ta 
teledi insoni. 

Inzho, Leza na ka mana midimo yakwe, we ebela 
shintu shonse, wa bona ati shidi luleme shonse. 
Bushiku bwa chiloba wa katuluka Leza. 

A tu bale odimwi midimo ya nshiku shesho shidi 
chisabomwi. 

Obwa lutanzhi wa chita Leza nmmoni* 

Obwabill wa chita izeulu. 

Obwatatu wa chita muzumo o luatele o shonse 
shi mena. 

Obwane wa chita izuba o mwezhi, intongwezhi. 

Obwasano wa chita inswi o bazune. 

Obwa chisambomwi wa chita banyama badi matende 
one o banyama bamwi o bantu. 



CHANDANO CHA 2. 

CHIBI CHA ADAMA O EVA. 

Gen. 3. 

Leza ka bikile Adama o Eya mu munda wa Edene ku 
dima o ku dindila. Ka ba shiti koko ku botelwa 
chinichini ; ka kwina koko lufu naba mapenzhi nibuba 
bulwazhi Cholwe chabo ka chidi chikando. Ka ba 
dima munda kabotu ; ti kwa kudi bulwazhi ukuti ka 
kwina insaku ; ka kwina bangongwa. 

Akati ka masamo a munda, isamo dimwi ka didi 
6, izhina diadib ndisamo dia ku zhiba bubotu o 
bubiabe. Leza na ka bika bintu bionse u matashi a 
Adama, wa mu shimwina, ati : " U la ka dya michelo 
ya masamo onse a munda wezu ; pele, u ta ku dya 
michelo yesamo dia kuzhiba kubota o kubia ; ukuba 
wa dya u la fwa." Michelo kedi minjiminji kumbadi 
kwisamo ledio, na ta kudi bobo? E, kedi minjiminji 
chinichini. Leza na ka bika lubeta ati, Mu ta di 

kwisamo ledio, ka zanda ku ba soleka ati a bone na ba 
la vumina, na ba la chita chibiabe. Ku kukanka, ba 
ka bamba kabotu lubeta lolo lwa Leza, ukuti ka ba mu 
fwine chinichini. Chi be chindi, ba sotoka lubeta. 
Inzho tu la telela mulandu wabo. 

Bangele mubadi mwizeulu ba manina Leza midimo. 
Umwi mwangele wa ka futamukila Leza kale ; inzho 
Leza wa mu sowela u mushinze. Izhina diakwe ngu 
Shatani ; ngunguwe mwami wa bangele bamwi 
babiabe oba ka mu chidila. 

Izhina dimwi dia Shatani ninzoka ya kalekale, 
ukuti na ku ya ku tepaula Eva, wa ka disandula chiwa 
cha nzoka. Izwi dia Leza di la amb'ati : " Inzoka i 
la bazha banyama bonse oba mu kasaka ku busongo." 
Ya ambila mukaintu, ati : " Sa mu dishinizha ku la 
ambw'ati, Mu ta ku dya michelo ya masamo onse a mu 
munda ? " We ngula mukaintu, ati : " Tu la ka dya 
michelo ya masamo adi mu munda ; pele, ati Leza : 
Mu ta ku dya michelo yesamo ledio, mu ta i kwate : 
mwa dya, mu la fwa." Ye ngula nzoka, ati : " Ku fwa, 
pe, ta mu fwi. Wa bona Leza ati, mwa dya michelo 
yedia, menso enu a la tutuluka, mu la ba bantu okoya 
mizhimo, mu le zhi bubiabe o bubotu." Inzho, 
mukaintu wa bona ati michelo idi kwete muchanka ku 
diwa, i la boshezha menso, i la pa bantu busongo, wa 
kwata muchelo umwi, wa dya, umwi wa pa mulumi 
akwe, aze wa dya. 

Ngonao, menso abo ka tutuluka, ba bona ati badi 
chintanda. Ba langa chi ba ka sama: na ba yana 
matovu esamo dia figa, ba sasa shakusama ngao. 
Ngonao Leza wo ompolola Adama, ati : " U di kwi, 
uwe ? " We ngula Adama, ati : " Nda telela izwi 
diako mu munda, nda tia ukuti nde enda chintanda, 
nda zuba akati ka masamo," Ati Leza ; Nguni owa 

ku shimwina ati u le enda chintanda? Sa wa dya 
inichelo yesamo ledio ndi nda ku shimwina ati, U ta ku 
dya michelo yadib ? " We ngula Adama, ati : 
" Mukaintu ngu wa mpa, w 7 ezo ngu wa ntambika, nda 
dya." Inzho Leza wa buzha mukaintu, ati : " Wa chita 
buti ? " Eva we ngula, ati : " Muzoka ngu wa nchenga, 
nda dya." Leza a telele twambo toto, wa kaladila 
Adama o Eva ; chinichini wa lutidila inzoka, wa i 
beteka, ati . " U la ku enda kwifu diako dionse, u dye 
lufuko olwa 'nshi inshiku shonse sha kupona kwako." 
Odimwi Leza wa ambila Eva, ati : " TJ la yana malwazhi 
manjimanji no zhala ; mulombwana ngu mwini wako : 
u la betekwa nguweua." Odimwi Leza wa shimwina 
Adama, ati : " Kambo ka kutelela mukaintu wako na 
ka ku lengauzha, u ka la mana midimo minjiminji 
anshi ; wa dima, inshi i la ku menekela meya, insaku : 
inshima shako u la shi dya ibe dia bushu bwako, ukuti 
inshi ya ombwezhiwa ndiwena. Ku la ba bobo, u 
zhoke mwivhu, ukuti wa ka bumbwa kwivhu, u ka la 
zhoka nkukona. 

Tudi kwete malwazhi makando tuambo totu. Inzho 
Leza wa ba zungidila kuumwa ku ba tanda mu 
munda wa Edene. Wa bika mwangele u kwete isumo 
ku mudiango, ati bantu ba ta zhoki ku munda. 
Nikuba bobo Leza ta ka ba sowele chinichini. Luse 
lwakwe lwa ka bonwa akati ka kuiima. Na ka kaladila 
inzoka, wa amb'ati : " Nda bika kusulana akati ka 
mukazhi azebo ; akati ka mazhalo akwe o mazhalo ako : 
mazhalo akwe a ka la ku shanshaula mutwi : uwe u ka la 
mu konka a chishindi." Izwi ledio dia ka tondekila 
Jesu, mufutudi wa bantu. Ngunguwe ngu ka yaya 
mutwi wa Shatani, Shinkondo kwabo bantu mukando. 
Kambo kako ka sozha Adama o Eva, ni ba ka tandwa 
mu munda wa Edene, 

